cyanic-selkie/wikianc huggingface dataset:
বংশাণু প্রকৌশল
চিকিৎসাবিজ্ঞানে বিভিন্ন রোগ নির্ণয় ও রোগপ্রতিরোধে, টিকা, এন্টিবডি ও ভিটামিন তৈরিতে, এমনকি ক্যামোথেরাপি, রেডিওথেরাপি প্রভৃতি কাজে এই প্রযুক্তি ব্যবহার করা হয়। উৎপাদন শিল্পে ব্যাকটেরিয়া ফারম্যানটেশন, মাননিয়ন্ত্রণে ও খাদ্যসংরক্ষণ ও প্রক্রিয়াজাতকরণ প্রভৃতি কাজেও অনেক সময় এই পদ্ধতি প্রয়োগ করা হয়। বর্তমানে কৃষি শিল্পে কৃত্রিমভাবে বিভিন্ন খাদ্য ও শাকসবজি প্রক্রিয়াজাতকরণ, রাসায়নিক ও জৈবসারের গুণাগুণ বিশ্লেষণ, জমির  উর্বরতা বৃদ্ধির জন্য গবেষণা, ভিন্ন জাতের বা ভিন্ন সময়ে উৎপাদিত ফসল, ফলমূল সংকরায়ন করে পুষ্টিগুণ বৃদ্ধি ও সারাবছর উৎপাদনের ক্ষমতা বৃদ্ধি করা প্রভৃতি কাজে এই প্রযুক্তি ব্যাপকভাবে ব্যবহার করা হচ্ছে।
১৯৭২ সালে পল বার্গের আবিষ্কার করেন পুনর্যোজনকারী ডিএনএ প্রযুক্তি বা বংশাণু প্রকৌশল। জৈবপ্রযুক্তি ব্যবহার করে এক কোষ থেকে সুনির্দিষ্ট বংশাণু নিয়ে অন্য কোষে স্থাপন ও কর্মক্ষম করার ক্ষমতাকে বংশাণু প্রকৌশল বলে।
প্রাণ রসায়ণের সবচেয়ে আধুনিক এ শাখায় জীবনকে সংজ্ঞায়িত করা হয় অণু-পরমাণু পর্যায়ে, একে বলা হয় "The Molecular Logic Of Life"। A-T-C-G এই মাত্র চারটি হরফে লেখা এ বিষয়কে বলা হয় Language of GOD। বংশাণু প্রকৌশল মূলত ট্রান্সজেনিক (উন্নত বৈশিষ্টধারী) উদ্ভিদ ও প্রাণী সৃষ্টিতে কাজ করে। নামের শেষে ইঞ্জিনিয়ারিং যোগ করার কারণ হচ্ছে, জীববিজ্ঞানের কেবলমাত্র এ শাখাটিতেই নিজের ইচ্ছামত ডিজাইন করে একটি প্রাণী সৃষ্টি করা যায়, ডিজাইন করা যায় নিজের পছন্দের ই.কোলাই যে কিনা নিজের কথামত উঠবে বসবে। কাজটা অনেকটা একটা কম্পউটার প্রোগ্রাম ডিজাইন করার মতো।
জৈব প্রযুক্তির মাধে জেনেটিক ইঞ্জিনিয়ারিং-এর স্থান
বংশাণু প্রকৌশল (জেনেটিক ইন্জিনিয়ারিং) জৈব প্রযুক্তির একটি অংশবিশেষ। জৈব প্রযুক্তির অন্যান্য শাখাগুলি হল অণুজীববিজ্ঞান, প্রাণরসায়ন, জৈব পরিসংখ্যান, অনাক্রম্যতত্ত্ব, জৈব রসায়ন, উৎসেচকবিজ্ঞান, ইনসিলিকো (গণনামূলক) জীববিজ্ঞান, দেহকলার ফলন (টিস্যু কালচার), ইত্যাদি।
ক্রাবি প্রদেশ
ক্রাবি ( กระบี่ ) আন্দামান সাগরের তীরে অবস্থিত থাইল্যান্ডের দক্ষিণাঞ্চলীয় একটি প্রদেশ ( চাংওয়াত )। প্রতিবেশী প্রদেশগুলি হল (উত্তর ঘড়ির কাঁটার দিক থেকে) ফাং এনগা, সুরাত থানি, নাখোন সি থামমারাত, এবং ট্রাং। ফুকেট প্রদেশটি পশ্চিমে ফাং নাগা উপসাগর জুড়ে অবস্থিত। ক্রাবি শহর প্রাদেশিক সরকারের আসন।
ভূগোল
বাম|থাম্ব|370x370পিক্সেল| কো থাপ থেকে দেখা কো পোদা এলাকাটি স্থল এবং সমুদ্র উভয় ক্ষেত্রেই নির্জন চুনাপাথরের চূড়া দ্বারা বিস্তৃত। সমস্ত জায়গা থেকে রক ক্লাইম্বাররা টন সাই বিচ এবং রেইলে বিচে ভ্রমণ করে। সৈকতগুলি ক্রাবির ফ্রা নাং উপদ্বীপের অংশ। প্রদেশের ১৫৪টি দ্বীপের মধ্যে কো ফি ফি লে সবচেয়ে বিখ্যাত, কারণ এটি ছিল দ্য বিচ সিনেমার সাইট। অন্যান্য উল্লেখযোগ্য দ্বীপের মধ্যে রয়েছে কো ফি ফি ডন, ফি ফি দ্বীপপুঞ্জের অংশ এবং দক্ষিণে একটি বড় দ্বীপ কো লান্তা। ২০০৪ সালের ২৬ ডিসেম্বরের সুনামিতে উপকূল ক্ষতিগ্রস্ত হয়েছিল।
ক্রাবির কৃষিজমি রাবার এবং পাম তেলের আবাদের ডুপলি দ্বারা প্রভাবিত। শুধুমাত্র খেজুর বা প্রদেশের কৃষি জমির ৫২ শতাংশ। একত্রে, পাম অয়েল এবং রাবার ক্রাবির চাষকৃত এলাকার ৯৫ শতাংশকে কভার করে এবং শিল্প বাগানের মধ্যে অনেক ছোট খামার রয়েছে।  মোট বনাঞ্চল হল  বা প্রাদেশিক এলাকার ১৭.২ শতাংশ।
ইতিহাস
প্রত্নতাত্ত্বিক প্রমাণ থেকে, এটি অনুমান করা হয় যে ক্রাবি শহরটি একটি প্রাচীন প্রাগৈতিহাসিক সম্প্রদায়ের বাস ছিল, এই ভূমিটি ছিল নাখোন সি থামমারাত রাজ্যের উপর ভিত্তি করে একটি ছোট সম্প্রদায়ের। রাজা দ্বিতীয় রামের রাজত্বকালে, লোকেরা বসতি স্থাপনের জন্য স্থানান্তরিত হয়েছে এবং একটি বৃহৎ সম্প্রদায়ে পরিণত হয়েছে, যা পরবর্তীকালে নাখোন সি থামমারাতের উপর ভিত্তি করে মুয়াং কাসাই বা পাকাসাইতে উন্নীত হয়েছে।
১৮৭২ সালে রাজা রাম ভী পাকাসাই অবস্থা উন্নত করে একটি শহর করার নির্দেশ দেন এটা "ক্রাবি " এবং মুয়েয়াং ক্রাবি জেলার বর্তমান এলাকায় ক্রাবি য়াই, (বান তালাত কাও) এ একটি দপ্তর করার জন্য আদেশ দেন।
এটা বিশ্বাস করা হয় যে শহরটির নাম "ক্রাবি" শব্দ থেকে এসেছে, যার অর্থ 'তলোয়ার'। এটি একটি কিংবদন্তি থেকে উদ্ভূত হতে পারে যে শহরটির প্রতিষ্ঠার আগে একটি প্রাচীন তরবারি খুঁজে পাওয়া গিয়েছিল।
প্রতীক
প্রাদেশিক স্লোগান হল, "ক্রবি, বাসযোগ্য শহর, বন্ধুত্বপূর্ণ মানুষ।"
প্রাদেশিক গাছ হল নীল আকাশ (থাই: থুং-ফা ทุ้งฟ้า) বা আলস্টোনিয়া ম্যাক্রোফিলা।
প্রাদেশিক সরকার
ক্রাবিকে আটটি জেলায় ( অ্যাম্ফো ) উপবিভক্ত করা হয়েছে, যেগুলিকে আরও ৫৩টি উপজেলা ( তাম্বন ) এবং ৩৭৪টি গ্রামে ( মুবান ) ভাগ করা হয়েছে।
স্থানীয় সরকার
২৬ নভেম্বর ২০১৯ পর্যন্ত রয়েছে: একটি ক্রাবি প্রাদেশিক প্রশাসন সংস্থা ( ongkan borihan suan changwat ) এবং প্রদেশের 13টি পৌরসভা ( থেসাবান ) এলাকা। ক্রাবির শহর ( থেসাবান মুয়াং ) মর্যাদা রয়েছে। আরও 12টি মহকুমা পৌরসভা ( থেসাবান তাম্বন )। অ-পৌর এলাকাগুলি 48টি উপ-জেলা প্রশাসনিক সংস্থা দ্বারা পরিচালিত হয় - SAO ( ongkan borihan suan tambon )।
অর্থনীতি
কৃষি, পর্যটন, এবং কিছু পরিমাণে, মৎস্য, ক্রাবির অর্থনীতির মেরুদণ্ড গঠন করে। রাবার হল প্রদেশের প্রাথমিক অর্থকরী ফসল, এরপর পাম তেল। থাইল্যান্ডের পাম তেল পণ্যের বৃহত্তম উত্পাদক, ইউনিভানিচ পাম অয়েল পিসিএল, ক্রাবিতে সদর দপ্তর। এটি সরাসরি ১,০০০ জনকে নিয়োগ করে এবং ২,০০০ ছোট এবং মাঝারি আকারের ক্রাবি চাষীদের কাছ থেকে ফিড স্টক ক্রয় করে।
পর্যটন
থাম্ব| সূর্যাস্ত, কো ফি ফি থাইল্যান্ডের পর্যটন আয়ের দিক থেকে ক্রাবি প্রদেশটি ৬ মিলিয়ন আগমন নিয়ে পঞ্চম স্থানে রয়েছে। শুধুমাত্র ব্যাংকক, ফুকেট, চোনবুরি এবং চিয়াং মাই পর্যটন থেকে বেশি আয় করে। আগমন নভেম্বর থেকে এপ্রিল পর্যন্ত ঘনীভূত হয়। উচ্চ-মৌসুমে দর্শনার্থীদের ক্রাশ পরিবেশের জন্য যথেষ্ট খরচে এসেছে। স্থানীয় কর্তৃপক্ষ একটি প্রোগ্রাম তৈরি করেছে, "ক্রাবি ৩৬৫ দিন" কিছু উচ্চ-সিজন দর্শকদের অফ-সিজনে স্থানান্তর করার জন্য, মে থেকে অক্টোবর পর্যন্ত, যাকে পর্যটন কর্মকর্তারা "সবুজ ঋতু" বলে অভিহিত করেছেন, আংশিকভাবে মৌসুমি বৃষ্টিপাতের কারণে। পর্যটনের আয় বার্ষিক গড়ে আট শতাংশ হারে বেড়েছে। ২০১৭ সালের পর্যটন আয় ৯৬ বিলিয়ন থাই বাত থেকে বেড়ে ২০১৮ সালে  ১০০ বিলিয়ন থাই বাত বলে আশা করা হচ্ছে। শীর্ষ দর্শনার্থীরা চীনা এবং মালয়েশিয়ান। স্ক্যান্ডিনেভিয়ানদের সংখ্যা শীর্ষ পাঁচ পরিদর্শনকারী জাতীয়তার মধ্যে।  থাইল্যান্ডের পর্যটন কর্তৃপক্ষ (TAT) প্রদেশে ৪৬০টি হোটেল রয়েছে, যার মধ্যে প্রায় ২০০টি অতিরিক্ত হোটেল লাইসেন্সের প্রক্রিয়াধীন এবং আরও ২০০টি প্রাথমিক পর্যায়ে বিবেচনা করা হচ্ছে।
পরিবহন
১৯৯৯ সাল থেকে প্রদেশটি আন্তর্জাতিক ক্রাবি আন্তর্জাতিক বিমানবন্দর দ্বারা পরিবেশিত হচ্ছে।
ফেটকাসেম রোড (থাইল্যান্ড রুট ৪) প্রদেশের মধ্য দিয়ে গেছে।
খেলা
ক্রাবি ফুটবল ক্লাব থাই লীগ ৩ নিম্ন অঞ্চলে অংশগ্রহণ করে, থাই ফুটবল লীগ সিস্টেমের তৃতীয় স্তর। আন্দামান ঈগল (থাই:อินทรีอันดามัน) ক্রাবি প্রাদেশিক স্টেডিয়ামে তাদের হোম ম্যাচ খেলে।
পাটিকাবাড়ি উচ্চ বিদ্যালয় (উঃ মাঃ)
পাটিকাবাড়ি উচ্চ বিদ্যালয় (উঃ মাঃ) ভারতের পশ্চিমবঙ্গ রাজ্যের মুর্শিদাবাদ জেলার একটি প্রাচীন বিদ্যাপীঠ । ব্রিটিশ আমল থেকেই এই শিক্ষাপ্রতিষ্ঠান টি সুনাম বহন করে আসছে । এই বিদ্যালয় টি মুর্শিদাবাদ জেলার নওদা থানার পাটিকাবাড়ি গ্রামে অবস্থিত । অত্র এলাকার মধ্যে সর্বপ্রথম এই বিদ্যালয় থেকে ম্যাট্রিকুলেশন পরীক্ষা দেওয়া যেত।
স্থাপনা ও ইতিহাস
এই বিদ্যালয় টি ১৯৪৪ সালে ইংরেজ শাসনামলে স্থাপিত হয় বর্তমানে অরবিন্দ বিশ্বাস মহাশয় এই বিদ্যাপীঠের প্রধান শিক্ষক হিসেবে নিযুক্ত আছেন ।
ভৌগোলিক অবস্থান
এই শিক্ষাপ্রতিষ্ঠান টি মুর্শিদাবাদ ও নদীয়া জেলার সীমানা লাগোয়া নওদা থানার চাঁদপুর পাটিকাবাড়ি গ্রামে জলংগী নদীর তীরে অবস্থিত।
আরব লিজিওন
আরব লিজিওন (আল জাইশ আল আরাবি) ছিল বিশ শতকের প্রথমভাগে ট্রান্সজর্ডান ও জর্ডানের নিয়মিত সামরিক বাহিনী।
প্রতিষ্ঠা
ট্রান্সজর্ডানের নিয়ন্ত্রণ লাভের পর ১৯২০ সালের অক্টোবর যুক্তরাজ্য ১৫০ জন লোক নিয়ে একটি সেনাদল গঠন করে। এটিকে "মোবাইল ফোর্স" বলা হত। ক্যাপ্টেন ফ্রেডরিক গেরারড পেক এই বাহিনী দায়িত্ব পান। অভ্যন্তরীণ ও বহিঃশক্তির হুমকি মোকাবেলা করার জন্য এই বাহিনীকে দায়িত্ব দেয়া হয়। এই বাহিনী জারকাকে নিজেদের প্রধান কেন্দ্র হিসেবে ব্যবহার করে। লোকবলের ৮০ শতাংশ স্থানীয় চেচেনদের দ্বারা পূরণ করা হয়।
অটোমান সামরিক বাহিনী কাজ করেছে এমন আরবদের এতে যোগ দেয়। এর ফলে লোকবল ১০০০ এ পৌছায়। ১৯২৩ সালের ২২ অক্টোবর পুলিশকেও লিজিওনের সাথে যুক্ত করা হয়। এসময় তারা ট্রান্সজর্ডান আমিরাতের অধীনে কাজ করে। এই নতুন বাহিনীকে আল জাইশ আল আরাবি বলা হত। কিন্তু দাপ্তরিকভাবে ইংরেজি শব্দ আরব লিজিওন বলেই সব সময় পরিচিত ছিল। আরব লিজিওন ব্রিটেন কর্তৃক আর্থিক সাহায্য লাভ করে ও ব্রিটিশ অফিসাররা এর নেতৃত্ব দেয়। এই বাহিনীকে একটি পুলিশ বাহিনী হিসেবে গড়ে তোলা হয় যাতে ট্রান্সজর্ডানের বিভিন্ন গোত্রে মধ্যে শৃঙ্খলা রক্ষা করা যায় ও জেরুজালেম-আম্মান সড়ককে সুরক্ষা প্রদান করা যায়।
১৯২৬ সালের ১ এপ্রিল আরব লিজিওন থেকে বাছাই করা ব্যক্তিদের নিয়ে ট্রান্সজর্ডান সীমান্ত বাহিনী গঠিত হয়। এটি ১৫০ জন লোক নিয়ে গঠিত হয়েছিল এবং তাদের অধিকাংশই ট্রান্সজর্ডানের সড়কগুলোতে অবস্থান নেয়। এসময় আরব লিজিওনের লোকবল ৯০০ তে নেমে আসে এবং মেশিনগান, গোলন্দাজ ও যোগাযোগের জন্য সৈন্যের ঘাটতি পড়ে।
১৯৩৯ সালে জন বেগোট গ্লাব যিনি গ্লাব পাশা বলে পরিচিত, আরব লিজিওনের কমান্ডার হন। মেজর জেনারেল আবদুল কাদির পাশা আল জুনদি তার ডেপুটি কমান্ডার হিসেবে নিযুক্ত হন। তারা দুজন এই বাহিনী সুপ্রশিক্ষিত আরব বাহিনীতে রূপান্তর করেন।
দ্বিতীয় বিশ্বযুদ্ধ
দ্বিতীয় বিশ্বযুদ্ধের সময় আরব লিজিওন অক্ষশক্তির বিরুদ্ধে ভূমধ্যসাগর ও মধ্যপ্রাচ্যে লড়াই করে। এসময় বাহিনীতে ১৬০০ জন সৈনিক ছিল।
ইঙ্গ-ইরাকি যুদ্ধ ও সিরিয়া-লেবানন অভিযানে আরব লিজিওন গুরুত্বপূর্ণ ভূমিকা পালন করে। এই দুটিতে মিত্রশক্তি জয়ী হয়েছিল।
বিজয় কুচকাওয়াচে তিনজন উচ্চপদস্থ অফিসার অংশ নেন। তারা হলেন, মেজর জেনারেল আবদুল কাদির পাশা আল জুনদি, কর্নেল বাহজাত বে তাব্বারা ও লেফটেন্যান্ট কর্নেল আহমেদ সাদকাই বে।
১৯৪৮ সালের আরব-ইসরাইলী যুদ্ধ
আরব লিজিওন ১৯৪৮ আরব-ইসরায়েলি যুদ্ধে সক্রিয়ভাবে অংশ নেয়। সব মিলিয়ে এতে ৬,০০০ জন লোক ছিল। আরব লিজিওনের সামরিক দলে ৪,৫০০ জন লোক রেজিমেন্ট আকারের চারটি একক ব্যাটেলিয়ানে বিন্যস্ত ছিল। প্রত্যেকটির আলাদা সাজোয়া যান স্কোয়াড্রন ছিল এবং সাতটি স্বাধীন কোম্পানি সেসাথে অতিরিক্ত সেনা ছিল। রেজিমেন্টগুলো দুইটি ব্রিগেডে সংগঠিত ছিল। প্রথম ব্রিগেডে প্রথম ও তৃতীয় রেজিমেন্ট এবং তৃতীয় ব্রিগেডে দ্বিতীয় ও চতুর্থ রেজিমেন্ট থাকত। সেসাথে প্রতিটি ২৫-পাউন্ডারের দুটি গোলন্দাজ ব্যাটারিও ছিল। ১৯৪৮ সালের ৯ ফেব্রুয়ারি ট্রান্সজর্ডান ফ্রন্টিয়ার ফোর্স বিলুপ্ত করা হয় ও সদস্যদেরকে আরব লিজিওনের সদস্য করা হয়। প্রথমে গ্লাবের মাধ্যমে কাজ করা হলেও এসময় লেফটেন্যান্ট জেনারেল হওয়া ব্রিগেডিয়ার নরমান লেশ মাঠপর্যায়ে নেতৃত্ব দেন।
সিলেটি ভাষা
সিলেটি ভাষা বা সিলোটি ভাষা (সিলেটি: <span style="font-family: 'Surma', 'Noto Sans Syloti Nagri';">ꠍꠤꠟꠐꠤ Silôṭi) বাংলাদেশের সিলেট সুরমা উপত্যকা অঞ্চলে এবং ভারতের আসাম রাজ্যের বরাক উপত্যকা ও হোজাই জেলায় প্রচলিত একটি ইন্দো-আর্য ভাষা। এছাড়াও বাংলাদেশের সিলেট বিভাগের সিলেটি পূর্বাঞ্চলীয় হওয়ায় এবং বাংলা ভাষার প্রমিত রীতির ভিত্তি নদীয়া তথা পশ্চিমাঞ্চলীয় আঞ্চলিক বাংলা হওয়ায়, বাংলা ভাষার মূল রীতির সাথে এর যথেষ্ট পার্থক্য দেখা যায়।   ২০২০ সালে কানাডাভিত্তিক ওয়েবসাইট ভিজ্যুয়াল ক্যাপিটালিস্টে প্রকাশিত বিশ্বের  ১০০টি কথ্য ভাষার তালিকায় স্থান পায় সিলেটি ভাষা। যেটি ১ কোটি ১৮ লাখ কথ্য ভাষাভাষী মানুষ নিয়ে পৃথিবীর ৯৭ তম বৃহৎ ভাষা হিসেবে স্বীকৃতি পায়। একই তালিকায় বিশ্বে ৮৮তম স্থানে রয়েছে বাংলাদেশের চট্টগ্রামের আঞ্চলিক ভাষা চাঁটগাঁইয়া।
নাম
সিলেট শহরের নাম থেকে সিলেটি নামটির উৎপত্তি, যা এই অঞ্চলের উপভাষা বা ভাষাকে বোঝাতে ব্যবহার করা হয়। গ্রিয়ারসনের (১৯০৩) মত অনুসারে, সিলেট শহরের নাম অনুসারে ইউরোপীয়রা এখানকার স্থানীয় ভাষাকে সিলেটিয়া নামে অভিহিত করত। যদিও সেই সময়ের ভাষাভাষীরা এটিকে জৈন্তিয়াপুরি, পূর্ব শ্রীহট্টীয়া বা উজানিয়া হিসেবে ডাকত।
সিলেটি ভাষা সিলেট্টি, সিলেটি বাংলা, ছিলটি, সিলোটীয়া ইত্যাদি নামেও পরিচিত।
বর্ণমালা
সিলেটে প্রাচীনকাল হতে বাংলার অন্যান্য অঞ্চলের মত বাংলা লিপিতে লেখালেখি হলেও মধ্যযুগে ইসলামের আগমনের পর বাংলার পাশাপাশি সিলেটি নাগরী লিপি প্রচলিত হয়। তবে বর্তমানে নাগরী লিপি তেমন চোখে পড়ে না, লেখার জন্য এখন শুধু বাংলা বর্ণমালাই ব্যবহৃত হয়। ভারতের বিহার রাজ্যের কৈথী লিপির সঙ্গে সিলেটি নাগরী লিপির সম্পর্ক রয়েছে। যদিও এর প্রকৃত উৎপত্তি সম্পর্কে এখনও জানা যায়নি। তবে সর্বপ্রাচীন খোঁজ পাওয়া পাণ্ডুলিপিটি আনুমানিক ১৫৪৯ অথবা ১৭৭৪ খ্রিস্টাব্দের মাঝামাঝি সময়ে লেখা। (যদিও পাণ্ডুলিপিতে তারিখ লিপিবদ্ধ ছিল, কিন্তু লেখা থেকে তা পরিষ্কার নয়)
সিলেটি নাগরী লিপিতে ৩৩টি হরফ বা বর্ণ রয়েছে। এর মধ্যে স্বরবর্ণ ৫টি, ব্যঞ্জনবর্ণ ২৭টি, অযোগবাহবর্ণ বা ধ্বনিনির্দেশক চিহ্ন ১টি।
ইতিহাস
সিলেটি ভাষার ইতিহাস ঘাঁটলে দেখা যায়, এ ভাষার প্রচলন শুধু সিলেটেই সীমাবদ্ধ নয়, ভারতের আসাম, ত্রিপুরা এবং মেঘালয়ের বহু সংখ্যক লোকের মুখের ভাষা সিলটী। এটি একটি প্রাচীন ভাষা তাতে কোন সন্দেহ নেই। গবেষক সৈয়দ মোস্তফা কামাল ও অধ্যাপক মুহম্মদ আসাদ্দর আলীর মতে জটিল সংস্কৃত-প্রধান বাংলা বর্ণমালার বিকল্প লিপি হিসেবে ‘সিলটী নাগরী’ লিপির উদ্ভাবন হয়েছিল খ্রিষ্টীয় চতুর্দশ শতাব্দীর মাঝামাঝি সময়ে। গবেষকদের ধারণা, ইসলাম প্রচারক সুফী দরবেশ এবং স্থানীয় অধিবাসীদের মনের ভাব বিনিময়ের সুবিধার জন্যে নাগরী লিপির উদ্ভাবন হয়েছিল। এই নাগরী বা সিলেটি ভাষা শুধু ভারত বা বাংলাদেশেই সীমাবদ্ধ নয়, ক্রমে বিশ্বের বিভিন্ন দেশে বিস্তৃতি লাভ করেছে। এক পরিসংখ্যানে দেখা গেছে, সিলেট অঞ্চল এবং ভারত ছাড়াও বিশ্বের অন্যান্য দেশে এ ভাষা ব্যবহারকারীর সংখ্যা সাত লক্ষেরও বেশি। বৃহত্তর সিলেটের বর্তমান জনসংখ্যা এক কোটি। লন্ডনের সিলেটি রিসার্চ এন্ড ট্রেন্সলেশন সেন্টারের উদ্যোগে পরিচালিত এক জরিপে দেখা গেছে, সিলেট অঞ্চল সহ সমগ্র বিশ্বে বর্তমানে এক কোটি ষাট লক্ষ মানুষের মুখের ভাষা হচ্ছে সিলেটি।
টোন
সিলেটি একটি টোনাল উপভাষা। ইন্দো-আর্য ভাষাসমূহ সাধারণত টোনাল হয় না। সিলেটিতে দু’রকমের টোনাল বৈপরীত্য আছে: মহাপ্রাণতা লোপ পাওয়ার দরুন উচ্চ টোনের উদ্ভব এবং অন্যত্র সমতল বা নিরপেক্ষ টোন।
ধারণা করা হয় মহাপ্রাণ ধ্বনিগুলোর মহাপ্রাণতা লোপ পাওয়ার ফলে এই টোনের উদ্ভব হয়েছে। সিলেটি ভাষার সহাবস্থানের সুদীর্ঘ ইতিহাস আছে অন্যান্য তিব্বতি-বর্মী ভাষার সঙ্গে যেমন ককবরক, রেয়াঙের বিভিন্ন উপভাষা যেগুলো টোনাল প্রকৃতির। যদিও ওই সমস্ত টোনাল ভাষা থেকে আভিধানিক উপাদান সরাসরি ঋণ করার কোনও প্রমাণ নেই, তথাপি ওই সমস্ত তিব্বতি-বর্মী ভাষাভাষী আদিবাসী জনগোষ্ঠী, যারা সিলেটিকে কমবেশি যোগাযোগের মাধ্যম হিসেবে ব্যবহার করে থাকেন, তাদের ভৌগোলিক অবস্থান সিলেটি টোনের উদ্ভবের পিছনে একটি কারণ হতে পারে।
ধ্বনিতত্ত্ব
thumb|left|500px|ছিলটি নাগরি এবং বাংলা লিপি
থাম্ব| সিলেটী আদি অঞ্চল, [[কামরূপ রাজ্য|প্রাগজ্যোতিষ-কামরূপ]] সিলেটি ভাষার উপভাষাসমূহ বলতে সিলেটি ভাষা বৈচিত্রের দুটি গ্রুপ নিয়ে গঠিত, পূর্ব-সিলেট পশ্চিম গ্রুপ এবং সিলেট-কাছার গ্রুপকে নির্দেশ করে। বেশিরভাগ উপভাষাগুলিকে ইন্দো-আর্য হিসাবে শ্রেণীবদ্ধ করা হলেও এদের তিব্বত-বর্মন ভাষার মতো টোনল বা স্বরীয় বৈশিষ্ট্যও রয়েছে।
শ্রেণীবিভাগ
অমৃতা দাস সিলেটি ভাষার বৈচিত্র্যকে দুটি দলে শ্রেণীবদ্ধ করেছেন। পূর্ব-সিলেট পশ্চিম গ্রুপ এবং সিলেট-কাছার গ্রুপ।
সিলেট-কামরূপ অঞ্চলের বিভিন্ন অঞ্চলে ভাষার বৈচিত্র্য বা বিভিন্ন উপভাষিক পরিবর্তন লক্ষ্য করা যায়। যেমন পশ্চিম সিলেটের উপভাষা, উত্তর-পূর্ব সিলেটের উপভাষা, উত্তর সিলেটের উপভাষা, শহরের উপভাষা (সিলেটিয়া/নাগরিয়া)। ময়মনসিংহের উপভাষার মতো পশ্চিমা উপভাষা।
শাহেলা হামিদ উল্লেখ্য করেন যে, প্রায়শই ভুলভাবে বলা হয় যে সমগ্র জেলার ভাষা অভিন্ন এবং শ্রীহট্টিয়া শব্দটি দিয়ে জেলার পশ্চিম ও দক্ষিণের উপভাষায় ভুলভাবে প্রয়োগ করা হয়েছে।
উপভাষা বৈচিত্র
২০০৫ সালে, শাহেলা হামিদের একটি গবেষণায় সিলেট সদর, সিলেট শহর, দক্ষিণ সিলেট(মৌলভীবাজার), হবিগঞ্জ এবং সুনামগঞ্জে সিলেটি ভাষার বৈচিত্র্যকে প্রদর্শন করে।
ভৌগোলিক সীমানা
সিলেটি ভাষার ভৌগোলিক সীমানা একভাষিক নয়, তবে এটি অন্যান্য স্বরীয় ভাষা যেমন ককবরক, রেয়াং ইত্যাদির সাথে সহ-অবস্থান করে। সিলেটি ভাষার বৈচিত্র্যগুলোকে দুই ভাগে ভাগ করা হয়েছে।
'''(দক্ষিণ-পশ্চিম সিলেটি গোষ্ঠী): হবিগঞ্জ - সুনামগঞ্জ অঞ্চল এই গ্রুপের অন্তর্ভুক্ত।
'''(উত্তর-পূর্ব সিলেটি গোষ্ঠী): সিলেট, মৌলভীবাজার ও বরাক উপত্যকা এই গ্রুপের অন্তর্ভুক্ত।
ধর্মীয় বৈচিত্র
কতিপয় শব্দচয়ন এবং অভিবাদন জানানো হিন্দু, মুসলিম এবং ধর্মীয় শাস্ত্র দ্বারা প্রভাবিত অন্যান্য ধর্মীয় গোষ্ঠীর ক্ষেত্রে ভিন্ন হয়ে থাকে।
হিন্দু ভাষাভাষীরা বেশিরভাগই সংস্কৃত থেকে উদ্ভূত ঋণ শব্দ ব্যবহার করেন।
মুসলিম ভাষাভাষীরা বেশিরভাগই ফার্সি ও আরবি ভাষা থেকে উদ্ভূত ঋণ-শব্দ ব্যবহার করেন।
এফ্রিয়ান রিস মন্ট
জোসে এফ্রেনিন রিওস মন্ট (১৬ জুন, ১৯২৬ - এপ্রিল ১, ২০১৮) একটি গুয়েতেমালা এন জেনারেল এবং রাজনীতিবিদ যিনি হুয়েউইটেনংগোতে জন্মগ্রহণ করেন। একটি স্বৈরশাসক, ২৩ শে মার্চ, ১৯৮২ তারিখে তিনি অভ্যুত্থানে আটক এর ফলে ক্ষমতা গ্রহণ করে গুয়াতেমালার রাষ্ট্রপতি হিসেবে দায়িত্ব পালন করেন। ১৯৮৩ সালের ৮ আগস্ট তিনি প্রতিরক্ষা ক্ষেত্রে, ২০০৩ সালের রাষ্ট্রপতি নির্বাচন, রিওস মন্টে তার প্রতিরক্ষা মন্ত্রী, অস্কার হমেবরটো মেজিয়া ভিক্টরস দ্বারা অপর একটি "অভ্যুত্থানের দ্যাট" উপাধি লাভ করেন। গুয়েতেমালান রিপাবলিকান ফ্রন্টের প্রার্থী হিসেবে ব্যর্থ হয়েছেন (এফআরজি)। ২০০৭ সালে তিনি কংগ্রেসের সদস্য হিসেবে সরকারি অফিসে ফিরে আসেন প্রসিকিউটর অনাক্রম্যতা। ১৯৮২ ও ৮৩২ সালে রাষ্ট্রপতি প্রাসাদে তার বিরুদ্ধে তার এবং তার কয়েক সাবেক মন্ত্রী ও কাউন্সিলরদের বিরুদ্ধে দীর্ঘদিনের মামলা দায়ের করা হয়। তার অনাক্রম্যতা জানুয়ারি ১৪, ২০১২ এ, আইনসভা অফিসে তার মেয়াদ শেষে। জানুয়ারি ২৬, ২০১২ তারিখে, তিনি গুয়াতেমালার আদালতে হাজির হন এবং আনুষ্ঠানিকভাবে গণহত্যা এবং মানবতার বিরুদ্ধে অপরাধের জন্য দায়ের করা হয়।
লিলিয়াম নেপালেন্স
লিলিয়াম নেপালেন্স প্রজাতিটি লিলিয়াসিয়াই (লিলি) পরিবারের অন্তর্ভুক্ত একটি এশীয় উদ্ভিদ, যা নেপালের লিলি নামেও পরিচিত। এটি হিমালয় এবং এর নিকটবর্তী অঞ্চল যেমন: উত্তর থাইল্যান্ড, উত্তর মায়ানমার, আসাম, ভুটান, সিকিম, নেপাল, উত্তরাখন্ড, তিব্বত ও ইউনানের আদিম অধিবাসী। সমুদ্রপৃষ্ঠ থেকে ১,২০০ থেকে ৩,০০০ মিটার (৩,৯০০ থেকে ৯,৮০০ ফুট) উঁচু ভেজা বনাঞ্চলের সীমানায় একে বাড়তে দেখা যায়।
লিলিয়াম নেপালেন্স প্রায় ১ মিটার পর্যন্ত উঁচু হলেও উচ্চতা সচরাচর এর কমই হয়। এর বাল্ব থেকে স্টোলন বের হয় এবং নতুন রোপণ করা বাল্বের ক্ষেত্রে প্রায়শই রোপণের স্থান থেকে কিছুটা দূরে এর শুট বের হয়ে আসে। ফুলের সংখ্যা খুবই অল্প হয়। ফুল প্রায়শই একক, দুলের মতো বা ঝুলানো ও বেগুনি বর্ণের গলাযুক্ত হয়; ফুলের রঙ ফ্যাকাশে সবুজ হয়ে থাকে। ফুলগুলো সাধারণত দিনের আলোতে গন্ধহীন থাকে এবং অন্ধকারে এর প্রচণ্ড সুগন্ধি বের হয়।
চাষ
লিলিয়াম নেপালেন্সের চাষের ক্ষেত্রে শীতল কাচঘর সবচেয়ে উপযুক্ত। হিউমাস সমৃদ্ধ ঈষৎ-অম্লীয় ও ভাল নিষ্কাশন ব্যবস্থাযুক্ত মাটি এই উদ্ভিদের জন্য অধিক পছন্দনীয়। It prefers the bulb to be kept cool while the plant itself can stand full sun. বসন্তে তুষার গলে যাওয়ার কৃত্রিম আবহের মধ্যে এ গাছে ভালভাবে সেচ দেওয়া উচিত। ফুল ফোটার পর গাছটিকে যথাযথভাবে শুষ্ক রাখতে হয়, অন্যথায় এর বাল্বে পচন ধরে।
লালমোহাম্মদ সরদার
লালমোহাম্মদ সরদার (১৮৪৮ - ১৯৩৬) বাংলাদেশের একজন রাজনীতিবিদ এবং সমাজ কর্মী। তিনি বরেন্দ্র অঞ্চলের প্রত্নতাত্ত্বিক অনুসন্ধান কাজ পরিচলানকারীদের অন্যতম ছিলেন।
জন্ম ও পারিবারিক পরিচিতি
লালমোহাম্মদ সরদার ১৮৪৮ সালে রাজশাহী জেলার পুটিয়া উপজেলার ভেলনা গ্রামে জন্মগ্রহণ করেন। তার পরিবারের আর্থিক অবস্থা অস্বচ্ছল হওয়ায় মাত্র চৌদ্দ বছর বয়সে পড়াশোনা বন্ধ করে দিতে বাধ্য হন।
কর্ম জীবন
দরিদ্রতার কারণে শিক্সা অসমাপ্ত রেখে তিনি কায়িক পরিশ্রমের কাজে রত হন এবং মজুরের কাজ করতে থাকেন। কালক্রমে, সঞ্চয়ের মাধ্যমে এবং ইটভাটার ব্যবসায় প্রচুর অর্থ উপার্জন করতে সম্ষম হন। পরবর্তীতে তিনি একটি বিশাল সম্পত্তি ক্রয় করেন এবং 'জায়গীরদার' হিসেবে পরিচিতি লাভ করেন।
তিনি কেবল প্রচুর অর্থ উপার্জনই করেননি, এই অর্থ দিয়ে তিনি বিভিন্ন ধরনের রাজনৈতিক, সামাজিক, সাংস্কৃতিক এবং জনসেবায়ও আত্মনিয়োগ করেন। তিনি ১৯০৬ সালে রাজশাহীতে আঞ্জুমান-ই-মফিদুল ইসলাম-এর শাখা প্রতিষ্ঠিত হলে এর প্রতিষ্ঠাতা সভাপতি হন। শরৎকুমার রায় এবং অন্যান্যের সাথে মিলিত হয়ে তিনিও বরেন্দ্র অঞ্চলের প্রত্নতাত্ত্বিক নিদর্শন সংগ্রহে প্রচুর অর্থ ব্যয় করেন। তিনি ১৯২৬ সালে রাজশাহী ডিস্ট্রিক্ট বোর্ড-এর সদস্য নির্বাচিত হন এবং পরবর্তীতে আইন সভারও সভ্য হন।
ইখওয়ান আল সাফা
ইখওয়ান আল সাফা (اخوان‌الصفا ikhwãn al-safã; The Brethren of Sincerity) ছিল ১০ শতকে ইরাকের বসরায় মুসলিম দার্শনিকদের একটি গোপন সংগঠন।
এই রহস্যময় সংগঠনের কাঠামো এবং এর সদস্যদের পরিচয় বিস্তারিত জানা সম্ভব হয়নি। তাদের লুকনো শিক্ষা এবং দর্শন রাসাইল ইখওয়ান আল সাফা নামক গ্রন্থে উল্লেখিত হয়েছে। ৫৩ টি লেখার বিশাল সারমর্ম পরবর্তী বিশ্বকোষগুলোকে প্রভাবিত করে। মুসলিম ও পাশ্চাত্য পন্ডিতদের এই সংগঠনের পরিচয় ও তাদের কাজ নিয়ে বিস্তারিত জানতে অনেক বড় সময় ব্যয় হয়েছে।
জুহায়ের বিন আবি সুলমা
জুহায়ের ইবনে আবু সুলমা (زهير بن أبي سلمى; ), জুহাইর বা জোহির হিসাবেও রোম্যানাইজ করা করা হয়, একজন ইসলাম পূর্ব আরব আরবি কবি যিনি ষষ্ঠ ও সপ্তম শতাব্দীতে জীবিত ছিলেন। তিনি প্রাক-ইসলামিক যুগে আরবি কবিতার অন্যতম সেরা লেখক হিসাবে বিবেচিত হন। জুহায়ের বনু মুজাইনার অন্তর্ভুক্ত ছিলেন। তাঁর পিতাও কবি ছিলেন এবং তার বড় ছেলে কাব বিন জুহায়েরও কবি হয়েছিলেন, তার রচনা হযরত মুহাম্মদ সা থেকে অনুপ্রাণিত হয়েছিল।
জুহায়েরের কবিতা খুঁজে পাওয়া যেতে পারে হাম্মাদ আর-রাবিয়া এর সংহিতা, মুআল্লাকায় ("স্থগিত")। মুআল্লাকা প্রাক ইসলামী কবিতার একটি সংকলন। তিনি সেই কবিদের মধ্যে অন্যতম ছিলেন যাদেরকে মক্কার কাবায় তাদের কাজের অনুলিপি ঝুলিয়ে সম্মানিত করা হয়েছিল। তিনি ছিলেন উমর ইবনে খাত্তাবের প্রিয় কবি।
জুহায়েরের কবিতা তখন রচিত হয়েছিল যখন দুটি বেদুইন উপজাতি দীর্ঘকালীন বৈরিতা শেষ করেছিল। তাঁর কবিতাগুলি অভিযান এবং যাযাবর মরুজীবনের অন্যান্য বিষয় নিয়ে আলোচনা করে। তিনি তাঁর উপজাতির গৌরব সম্পর্কে ব্যঙ্গাত্মক কবিতাও লিখেছিলেন, তবে তাঁর পদগুলিতে তিনি তাঁর বেশিরভাগ ভাই কবিদের চেয়ে কম ব্যঙ্গাত্মক ছিলেন। তিনি সহজ ভাষায় গভীর চিন্তাভাবনা প্রকাশ করার, স্পষ্ট হওয়ার জন্য এবং তাঁর লোকেদের উচ্চ এবং মহৎ ধারণা শেখানোর জন্য তাঁর স্পষ্ট বাক্য দ্বারা চেষ্টা করেছিলেন। তিনি ছিলেন মর্যাদাবান ও সম্পদশালী ব্যক্তি, তাদের পরিবারের কাব্যিক দক্ষতা এবং ধর্মীয় আন্তরিকতার জন্য সর্বাধিক পরিচিত পরিবার।
সাংস্কৃতিক অভ্যর্থনা
জুহায়েরের কবিতা সৌদি ল্যান্ড আর্টিস্ট জহরাহ আল গামদির ২০১৮ সালের ইলিউশনের পরে ইনস্টলেশনটি উদ্বুদ্ধ করেছিল যা ভেনিস বিয়েনেলের অংশ হিসাবে প্রদর্শিত হয়েছিল।
ইয়ান হার্ভে
ইয়ান যোসেফ হার্ভে (Ian Harvey; জন্ম: ১০ এপ্রিল, ১৯৭২) ভিক্টোরিয়ার ওনথাগ্গি এলাকায় জন্মগ্রহণকারী অস্ট্রেলিয়ার বিখ্যাত ও সাবেক আন্তর্জাতিক ক্রিকেট তারকা। ১৯৯৭ থেকে ২০০৪ সময়কালে অস্ট্রেলিয়া ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়ার প্রতিনিধিত্ব করেছেন। এছাড়াও, ইংরেজ কাউন্টি ক্রিকেটে গ্লুচেস্টারশায়ার, ইয়র্কশায়ার, ডার্বিশায়ার, হ্যাম্পশায়ার ও নর্দাম্পটনশায়ার এবং দক্ষিণ আফ্রিকান ক্রিকেটে কেপ কোবরাস দলের পক্ষে খেলেছেন। দলে তিনি মূলতঃ অল-রাউন্ডারের দায়িত্ব পালন করতেন। ডানহাতে ব্যাটিংয়ের পাশাপাশি ডানহাতে মিডিয়াম বোলিং করতেন ‘ফ্রেক’ ডাকনামে পরিচিত ইয়ান হার্ভে।
খেলোয়াড়ী জীবন
১৯৯৩ সালে অল-রাউন্ডার হিসেবে ভিক্টোরিয়ার সদস্যরূপে শেফিল্ড শিল্ডে অংশগ্রহণের মাধ্যমে প্রথম-শ্রেণীর ক্রিকেটে অভিষেক ঘটে তার। ঘরোয়া ক্রিকেটে অসামান্য ক্রীড়াশৈলী প্রদর্শনের স্বীকৃতিস্বরূপ ১৯৯৭ সালে অস্ট্রেলিয়া দলের সদস্যরূপে অন্তর্ভুক্ত হন। ৪ ডিসেম্বর, ১৯৯৭ তারিখে দক্ষিণ আফ্রিকার বিপক্ষে একদিনের আন্তর্জাতিকে অভিষেক ঘটে ইয়ান হার্ভে। এরপর থেকে ৭৩টি একদিনের আন্তর্জাতিকে অংশগ্রহণ করেন। তবে, তিনি কোন টেস্টে অংশগ্রহণ করেননি।
ক্রিকেট বিশ্বকাপ
২০০৩ সালের ক্রিকেট বিশ্বকাপের শিরোপা বিজয়ী অস্ট্রেলিয়া দলের অন্যতম সদস্য ছিলেন। দক্ষিণ আফ্রিকায় অনুষ্ঠিত ঐ বিশ্বকাপের মূল দলে তিনি ছিলেন না। তবে, আঘাতপ্রাপ্ত শেন ওয়াটসনের স্থলাভিষিক্ত হন তিনি। গ্রুপ পর্বের খেলায় পাকিস্তানের বিপক্ষে ব্যাট হাতে বল প্রতি ২৪ রান তুলে অপরাজিত ১৪৩ রান তোলা অ্যান্ড্রু সাইমন্ডসকে প্রভূতঃ সহায়তা করেন। ৩১০ রান টপকাতে ব্যস্ত পাকিস্তানের বিপক্ষে ৪ উইকেট নিয়ে সেরা বোলারে পরিণত হন। তন্মধ্যে, প্রথম বলেই উইকেট পেয়েছিলেন ইয়ান হার্ভে। কিন্তু, আঘাতের পর আরোগ্য লাভ করে ড্যারেন লেহম্যান ও মাইকেল বেভান মাঠে ফিরে আসলে তাকে চলে আসতে হয়। গ্রুপ পর্বে দূর্বল নেদারল্যান্ডসের বিপক্ষে আরেকটি খেলায় তার অংশগ্রহণ ছিল। তিন উইকেট লাভ করলে দুই খেলায় সাত উইকেট পান।
প্রতিযোগিতার ৬ খেলায় অংশ নিয়ে ২২.০০ গড়ে ৬৬ রান ও ১৯.৬২ গড়ে ৮ উইকেট পান তিনি।
কাউন্টি ক্রিকেটে অংশগ্রহণ
১৯৯৯ থেকে ২০০৩ সাল পর্যন্ত ইংরেজ কাউন্টি চ্যাম্পিয়নশীপে গ্লুচেস্টারশায়ারের প্রতিনিধিত্ব করেন। এ সময় ঘরোয়া একদিনের প্রতিযোগিতায়ও সপ্রতিভ অংশগ্রহণ ছিল তার। তিনি দলের অবিচ্ছেদ্য অঙ্গে পরিণত হন। বেশ কয়েকটি একদিনের ট্রফি জয় করে তার দল। তন্মধ্যে একাধারে চারটি একদিনের চূড়ান্ত খেলায় অংশগ্রহণ করে গ্লুচেস্টারশায়ার দল। এছাড়াও ২০০৩ সালে টুয়েন্টি২০ ক্রিকেটে প্রথম সেঞ্চুরি করেন। সমগ্র খেলোয়াড়ী জীবনে তিনটি টি২০ সেঞ্চুরি করেছিলেন। ২০০৪ সালে স্থান পরিবর্তন করে ইয়র্কশায়ারে চলে যান। এ ক্লাবে ২০০৫ সাল পর্যন্ত খেলেন।
টুয়েন্টি২০ ক্রিকেট
সংক্ষিপ্ত ঘরানার টুয়েন্টি২০ ক্রিকেটে ইয়ান হার্ভে নিজেকে বেশ পারদর্শী করে তুলেন। শুরুতে গ্লুচেস্টারশায়ার ও ভিক্টোরিয়ার পক্ষে খেলেন। এছাড়াও, ২০০৭ সালে ইন্ডিয়ান ক্রিকেট লীগের উদ্বোধনী আসরে চেন্নাই সুপারস্টার্সের সাথে চুক্তিবদ্ধ হন। এ প্রতিযোগিতার শিরোপা জয় করে তার দল। চূড়ান্ত খেলায় ম্যান অব দ্য ম্যাচের পুরস্কারসহ প্রতিযোগিতার সেরা খেলোয়াড় মনোনীত হন তিনি।
টুয়েন্টি২০ প্রতিযোগিতায় অভিজ্ঞ খেলোয়াড় হওয়ায় ২০০৮ সালে স্বল্পকালের চুক্তিতে হ্যাম্পশায়ার হকস এবং ২০০৯ সালে নর্দাম্পটনশায়ার স্টিলব্যাকসের পক্ষে খেলেন তিনি। নর্দার্নটসের পক্ষে প্রথম খেলায় ব্যাটিং করে ১২ রান তুলেন। কিন্তু, ওয়ারউইকশায়ার বিয়ার্সের বিপক্ষে বল হাতে ৪ ওভারে ১৮ রান দিয়ে ৪ উইকেট নেন ও ১৭ রানের জয়ে প্রভূতঃ ভূমিকা রাখেন। সোয়াইন ইনফ্লুয়েঞ্জায় আক্রান্ত হওয়ায় কোয়ার্টার ফাইনালে অনুপস্থিত ছিলেন। তবে, নর্দাম্পটনশায়ার জয় পেয়েছিল। এরপর চূড়ান্ত খেলা পর্যন্ত খেলতে থাকেন।
ফেব্রুয়ারি, ২০১০ সালে জিম্বাবুয়ের বিশেষ প্রাধিকারপ্রাপ্ত দল সাউদার্ন রক্সের পক্ষে টি২০ ও প্রথম-শ্রেণীর খেলায় অংশগ্রহণের জন্য চুক্তিবদ্ধ হন।
খেলার ধরন
খেলার শেষদিকে আঁটোসাঁটো বোলিং করতেন। ধীরগতিসম্পন্ন বোলিং করে বেশ সুনাম অর্জন করেন ইয়ান হার্ভে। পাশাপাশি নিচেরসারির ব্যাটসম্যান হিসেবে ব্যাট হাতে মাঠে নামতেন ও মারকুটে ব্যাটিং করতেন। তবে, ওডিআইয়ে কোন অর্ধ-শতরানের ইনিংস সংগ্রহ করতে পারেননি।
২০০৪ সালে উইজডেন কর্তৃক বর্ষসেরা ক্রিকেটার হিসেবে মনোনীত হন তিনি। তার ভাইপো ম্যাকেঞ্জি হার্ভে প্রথম-শ্রেণীর ক্রিকেটে অংশ নিয়েছেন।
কোচিং
২০১৫ সালে গ্লুচেস্টারশায়ারে ফিরে আসেন। তবে এবার সহকারী কোচের দায়িত্ব নিয়ে। তিনি প্রধান কোচ রিচার্ড ডসনের সহকারী মনোনীত হন।
এডি বার্লো
এডগার "এডি" জন বার্লো (Edgar "Eddie" John Barlow; জন্ম: ১২ আগস্ট, ১৯৪০ - মৃত্যু: ৩০ ডিসেম্বর, ২০০৫) দক্ষিণ আফ্রিকার ট্রান্সভাল প্রদেশের প্রিটোরিয়ায় জন্মগ্রহণকারী দক্ষিণ আফ্রিকার আন্তর্জাতিক ক্রিকেটার ছিলেন। দক্ষিণ আফ্রিকা দলের পক্ষে তিনি অল-রাউন্ডারের ভূমিকা পালন করতেন। ডানহাতি ব্যাটসম্যান ও ডানহাতি মিডিয়াম পেসার ছিলেন তিনি। ১৯৬০-এর দশকে বেশ রান করেছেন ও নিয়মিতভাবে উইকেট লাভকারী বোলার ছিলেন এডি বার্লো।
১৯৬২ সালে ছয়জন বর্ষসেরা দক্ষিণ আফ্রিকার ক্রিকেটারের একজন হিসেবে মনোনীত হন। এডি বার্লো'র ডাক নাম ছিল বান্টার। নিউল্যান্ডস ক্রিকেট গ্রাউন্ডের এক প্রান্ত তার নামে রাখা হলেও পরবর্তীকালে প্রতিপক্ষীয় ক্লাব দলগুলো আপত্তি জানালে তা স্থগিত রাখা হয়। এডি বার্লো ১৯৯৯ সালে বাংলাদেশ জাতীয় ক্রিকেট দলের কোচ হিসেবে দায়িত্ব পালন করেছিলেন। তার পরিকল্পনায় পরের বছরই দলটি আনুষ্ঠানিকভাবে টেস্ট মর্যাদার অধিকারী হয়।
খেলোয়াড়ী জীবন
বার্লো দক্ষিণ আফ্রিকা দলের পক্ষ হয়ে ৩০টি টেস্টে অংশ নিয়েছিলেন। ১৯৬৩-৬৪ সালে প্রথম দক্ষিণ আফ্রিকান হিসেবে তিনি অভিষেক টেস্টেই সেঞ্চুরি করেছিলেন। অস্ট্রেলিয়ার বিপক্ষে অনুষ্ঠিত ঐ সিরিজে তিনি অ্যাডিলেডে দ্বি-শতকসহ ৬০৩ রান করেন।
১৯৬৪-৬৫ সালে নিউল্যান্ডসে অনুষ্ঠিত তৃতীয় টেস্টে সফরকারী ইংল্যান্ড দলের খেলোয়াড়দের সাথে বিতর্কে জড়িয়ে পড়েন। ইংলিশ বোলার ফ্রেড টিটমাসের বোলিংয়ের সময় গালি অঞ্চলে পিটার পারফিট বল লুফে নিলেও ব্যাট-প্যাডের সংস্পর্শ ঘটার অজুহাতে রক্ষা পান। সর্বোপরি সিরিজটিতে তেমন কোন প্রতিদ্বন্দ্বিতার মেজাজ লক্ষ্য করা যায়নি। বার্লো শতক পেলেও তা ইংল্যান্ডের খেলোয়াড়দের কাছ থেকে স্বীকৃত পায়নি; কিন্তু অল্প কিছুক্ষণ পরেই টনি পিদি অর্ধ-শতক পেলে ইংলিশ খেলোয়াড়গণ বাহ্বা দেন। মূলতঃ তার আচরণই এর প্রধান কারণ ছিল চলে ধারণা করা হয়। দক্ষিণ আফ্রিকার স্থানীয় পত্রিকাগুলো ইংল্যান্ডের খেলোয়াড়দের বিরুদ্ধে আক্রমণাত্মক ভঙ্গীমায় লেখে।
১৯৭০ সালে ইংল্যান্ডে অনুষ্ঠিত বিশ্ব একাদশের পক্ষ হয়ে পাঁচ খেলার সিরিজে অংশগ্রহণ করেন তিনি। তন্মধ্যে, হেডিংলিতে অনুষ্ঠিত চতুর্থ খেলায় ইংল্যান্ডের বিপক্ষে তিনি তৎকালীন ১৭তম হ্যাট্রিক করেন। পাঁচ বলে প্রথম তিন উইকেটসহ চারজন ব্যাটসম্যানকে আউট করেন। শুরুতে এ খেলাগুলোকে টেস্ট ম্যাচ হিসেবে গণ্য করা হলেও পরবর্তীকালে এ মর্যাদা প্রত্যাহার করা হয়েছিল। প্রথম ইনিংসে ৬৪ রানে ৭ উইকেট সংগ্রহ তার সেরা বোলিং পরিসংখ্যান হতে পারতো এবং খেলায় তিনি ১৪২ রানে ১২ উইকেট লাভ করেছিলেন, যা টেস্টে তার একমাত্র ১০ উইকেট প্রাপ্তি ছিল।
বিশ্ব সিরিজ ক্রিকেট
১৯৭৭-৭৮ মৌসুমে অস্ট্রেলিয়ার বিশিষ্ট ধনকুবের ক্যারি প্যাকারের পরিচালনায় বিশ্ব সিরিজ ক্রিকেট প্রতিযোগিতার আয়োজন করা হলে আন্তর্জাতিক ক্রিকেট অঙ্গনে দক্ষিণ আফ্রিকান ক্রিকেটারদের জন্য নতুন যুগের সুচনা হয়। বার্লোও প্রতিযোগিতার মেয়াদকালীন ১৯৭৭-৭৮ ও ১৯৭৮-৭৯ উভয় মৌসুমে খেলার জন্য চুক্তিতে আবদ্ধ হন। তিনি ডব্লিউএসসি ক্যাভেলিয়ার্স দলের পক্ষ হয়ে অনেকগুলো অননুমোদিত সুপার টেস্ট খেলায় অধিনায়কত্ব করেছিলেন।
অপকার নীতি
অপকার নীতি (Harm principle) বলে যে, কোন ব্যক্তির কার্যকে কেবলমাত্র অন্য কোন ব্যক্তির ক্ষতি বা অপকার প্রতিরোধ করতেই কোন ব্যক্তির স্বাধীনতা দ্বারা হস্তক্ষেপ করা হবে। জন স্টুয়ার্ট মিল তার অন লিবার্টি গ্রন্থে এই নীতির কথা তুলে ধরেন। তিনি বলেন, "একটি সভ্য সমাজে কোন ব্যক্তির ইচ্ছার বিরুদ্ধে গিয়ে তার উপর তখনই ক্ষমতার সঠিক ব্যবহার করা যায়, যখন তা অন্য কোন ব্যক্তির উপর সংঘটিত অপকারকে বাঁধা দেয়ার জন্য করা হয়।" এর পূর্বে ফরাসী বিপ্লবে র সময় ফ্রান্সে ১৭৮৯ সালে প্রকাশিত ডেক্লারেশন অফ দ্য রাইটস অফ ম্যান এন্ড অফ দ্য সিটিজেন - এ  বলা হয়, "অন্য কারও ক্ষতি করে না এরকম সব কাজ করার স্বাধীনতাতেই প্রকৃত স্বাধীনতা নিহিত থাকে; তাই প্রত্যেক ব্যক্তিরই প্রাকৃতিক অধিকারের চর্চার কোন সীমাবদ্ধতা নেই যদি না তার দ্বারা সমাজের অন্য কোন ব্যক্তির একই রকম অধিকার অর্জনকে ব্যাহত হয়। এই সীমাবদ্ধতাসমূহ কেবল মাত্র আইন দ্বারাই নির্ধারিত করা যাবে।"
সংজ্ঞা
স্বাতন্ত্রবাদী রাজনীতিতে এই বিশ্বাসটিই একটি অন্যতম মৌলিক নীতি হয়ে উঠেছে যে, "কোন ব্যক্তিকেই তার ইচ্ছানুযায়ী কোন কার্যে কোন রকম বাঁধা প্রদান করা যাবে না, যদি না তার কোন কাজ অন্য কোন ব্যক্তির স্বাধীন কার্যের প্রতি বাঁধাদানকারী হয়।"
"অপকার নীতি" শব্দটি ১৯৬৯ সালের পূর্বে ব্যবহৃত হয় নি, এই শব্দটি প্রথম পূর্ণাঙ্গভাবে ব্যবহৃত হয় ইংরেজ চিন্তাবিদ জন স্টুয়ার্ট মিল (১৮০৬-১৮৭৩) এর গ্রন্থ অন লিবার্টি (১৮৫৯)-তে যেখানে তিনি লেখেন:
এমনকি কোন ব্যক্তির নিজের করা কাজও যদি তার ক্ষতি করে, তবুও তা রাষ্ট্রের বলপ্রয়োগের ক্ষমতার ঊর্ধ্বে হবে। অপকার করা নিজে একটি অনৈতিক কার্য নয়। অন্য কোন ব্যক্তির উপর অপকার করা হলেই কেবল সেই কার্য ভুল হয়। কোন বাধ্যতামূলক কাজের ব্যর্থতার মধ্য দিয়েও অপকার হতে পারে। নৈতিকতার ফলে বাধ্যবাধকতা তৈরি হয়। কোব ব্যক্তির উপর ঋণ যেমন বর্তায় ঠিক তেমনি তার উপর দায়িত্বও বর্তাতে পারে, আর এটি দায়িত্বের ধারণার একটি অংশ যা কোন ব্যক্তি পূর্ণ বৈধভাবে বাধ্য থাকে।
অবমাননা নীতি
মিলের অপকার নীতি অবমাননা নীতি (offense principle) থেকে আলাদা। এদের পার্থক্যের ভিত্তি হচ্ছে, কোন কোন ক্ষেত্রে মানসিক ও সামাজিক অপকার শারীরিক অপকারের সাথে তুলনাযোগ্য হতে পারে। পার্থক্যটি এই অনুসিদ্ধান্তের ভিত্তিতে গৃহীত হয়েছে যে, অবমাননা আবশ্যিকভাবে অপকার সাধন না করলেও অস্বস্তি তৈরি করতে পারে। অবমাননা তখনই অপকার নীতির সাথে সামঞ্জস্যপূর্ণ হয়, কেবল যখন এর ফলে অপকারও সাধিত হয়।
অপকার নীতি বলে, কেবল সেইসব কার্যেরই বিরোধ করা যাবে যেগুলোর দ্বারা কেবলমাত্র অপরাধ সংঘটিত হয়, একজন ব্যক্তি যা খুশি তাই করতে পারেন যতক্ষণ না পর্যন্ত তার ফলে অন্য কোন ব্যক্তির কোনরকম অপকার হয়। যদি কোন ব্যক্তির কোন কার্য কেবল তাকেই প্রভাবিত করে, তাহলে সমাজের (যার মধ্যে সরকারও অন্তর্ভুক্ত) সেই ব্যক্তির চাহিদার বিরুদ্ধে গিয়ে তাকে থামানো উচিত নয়। আর এই কার্যসমূহের মধ্যে সেই সব কার্যও অন্তর্ভুক্ত হবে যেগুলোর দ্বারা ব্যক্তির নিজেরই অপকার ঘটে।
যাই হোক, অপকার নীতির ক্ষেত্রে বেশ কিছু বিতর্কের জন্ম হয়। যেমন এই অপকার নীতি মেনে চললে, কোন ব্যক্তি যদি আত্মহত্যা করতে চান, তাহলে তাকে সেটা করতে দিতে বাঁধা প্রদান করাও অপরাধ হয়।
অপকার নীতি ও অবমাননা নীতির মধ্যকার পার্থক্যকে ভালভাবে বোঝার জন্য আরও কিছু ধারণা সম্পর্কে অবগত হওয়া প্রয়োজন। প্রথম ধারণাটি হচ্ছে, এই অপকার নীতি আসে আরেকটি নীতির থেকে, যার নাম হল "উপযোগিতার নীতি" (principle of utility)। উপযোগিতার নীতি বলে যে, মানুষের কেবল সেই সব কাজই করা উচিত যা সর্বাধিক সংখ্যক ব্যক্তির মধ্যে সর্বাধিক পরিমাণ সুখ তৈরি করে। সুতরাং, যদি কোন ব্যক্তি দুটো বিষয়ের মধ্যে তুলনা করেন, তাহলে তাকে সেই অপশনগুলোর মধ্যে একটা নির্ণয় করতে হবে যা বেশিরভাগ ব্যক্তিকে সুখী করবে।
দ্বিতীয় ধারণাটি হল, মিল বলেন অপকার ও অবমাননার মধ্যে একটি পার্থক্য আছে। অপকার হচ্ছে তাই যা অন্য কোন ব্যক্তির অধিকারের বিঘ্ন ঘটাবে বা অন্যদের উপকার করে এরকম কোন গুরুত্বপূর্ণ স্বার্থে ব্যাঘাত ঘটাবে। অপকারের একটি উদাহরণ হতে পারে কোন ব্যক্তিকে আক্রমণ করা, তাদেরকে আহত করা। মিলের মতে, অবমাননা হচ্ছে, সেই কাজ যা "আমাদের অনুভূতিকে আঘাত করে"। এই বিষয়টি তুলনামূলকভাবে কম গুরুত্বপূর্ণ এবং প্রতিরোধ করা উচিত নয়, কারণ যা একজনের অনুভূতিকে আহত করে, তা আরেকজনের অনুভূতিকে আহত নাও করতে পারে। আর তাই অবমাননা সার্বজনীন নয়।
তৃতীয় ধারণাটি হল, একটি কার্য কেবল কার্যনির্বাহী ব্যক্তিকেই প্রভাবিত করবে, এর সম্ভাবনা খুবই কম। মিল যুক্তি দেখান, কোন ব্যক্তিই অন্যান্য ব্যক্তিদের থেকে সম্পূর্ণভাবে বিচ্ছিন্ন নন, এবং বেশিরভাগ কার্যই গুরুত্বপূর্ণভাবেই অন্যান্য ব্যক্তিদেরকে প্রভাবিত করে।
মানুষের বাকস্বাধীনতায় ঠিক কতটা সীমাবদ্ধতা আরোপ করা উচিত- এই নৈতিক প্রশ্নটি অপকার নীতি ও অবমাননা নীতি উভয়ের মধ্যেই প্রোথিত থাকে। যদি কোন ব্যক্তির স্বাধীন মত প্রকাশের অধিকার হিংস্রতা বা অনিষ্টকর্ম বা অনুরূপ ক্ষতির উৎপত্তি ঘটায়, তবে এটাকে অপকার নীতির আওতায় সীমাবদ্ধ করা হয়। যদি এই বাকস্বাধীনতা - মত প্রকাশের অধিকার দ্বারা জাতীয় পতাকা পোড়ানো, বিতর্কিত মিছিলের উদ্ভব ঘটে, তাহলে তাকে সাধারণত অবমাননা নীতির আওতায় সীমাবদ্ধ করা হয়।
অন্যদিকে যেসব ভুল কার্য ক্ষতি বা অপকার সৃষ্টি করে তাদের প্রত্যেককে অপরাধায়িত করা হলে অপকার নীতি অনেকটাই অবমাননা নীতির অনুরূপ হয়ে যায়। যাই হোক, এক্ষেত্রে কোন বিষয়টি ভুল তার সংজ্ঞা বিভিন্ন সময়ে বিভিন্ন হতে পারে। এমনও হতে পারে এমন একটি কার্যের দ্বারা অপকার ঘটল যাকে কার্যটি ঘটবার সময়ে ভুল ভাবা হত না।
অপকারের বৃহত্তর সংজ্ঞা
একই রচনায় মিল তার নীতিকে দুটো কথার দ্বারা ব্যাখ্যা করেছিলেন: মিলের দ্বিতীয় কথাটি সামাজিক কর্তৃত্ব নীতি (social authority principle) নামে পরিচিত।
যাই হোক, দ্বিতীয় প্রশ্নটি অপকারের বৃহত্তর সংজ্ঞার প্রশ্নটি সামনে নিয়ে আসে, কারণ এখানে সমাজের অপকারের ধারণাটি কোন ব্যক্তির ক্ষেত্রে সীমাবদ্ধ নয়, বরং এর দ্বারা সমষ্টির অপকারকেও বোঝানো হচ্ছে, যেখানে সেই সমষ্টিকে কোনরকম নির্দিষ্ট সংজ্ঞায় সংজ্ঞায়িত করা হচ্ছে না।
যেসব অপকার কেবল সময়ের অগ্রগতির সাথে সাথেই ধীরে ধীরে সামনে আসে, সেসব অপকারকে নির্ধারণ করার জন্যও এটা একটি গুরুত্বপূর্ণ নীতি - যেক্ষেত্রে ফলস্বরূপ ঘটা অপকারটিকে পূর্বেই ভবিষ্যদ্বাণী করা যায়, কিন্তু কার্যটির সংঘটনের সময় সেই অপকারটির অস্তিত্ব নেই। অন্যান্য সমস্যার ক্ষেত্রেও এই নীতিকে ব্যবহার করা যায়, যেমন ব্যক্তিগত সম্পত্তিতে বর্জপদার্থ ফেলার মাধ্যমে দূষিত করার ক্ষেত্রে, লাইসেন্সিং এর ক্ষেত্রে, রাজদ্রোহের ক্ষেত্রে সঠিক নৈতিক পথ বের করার জন্য এই নীতির প্রয়োজন হয়।
যুক্তরাষ্ট্রের স্বাতন্ত্র্যবাদে অপকার নীতি
ইউনাইটেড স্টেটস লিবারটারিয়ান পার্টি তাদের আনুষ্ঠানিক দলীয় নীতিমালায় অপকার নীতির একটি ধরনকে অন্তর্ভুক্ত করেছে। এখানে বলা হয়:
সুন্দরবন
thumb|সুন্দরবনের প্রবেশদ্বারে তৈরিকৃত মানচিত্র
সুন্দরবন হলো বঙ্গোপসাগর উপকূলবর্তী অঞ্চলে অবস্থিত একটি প্রশস্ত বনভূমি যা বিশ্বের প্রাকৃতিক বিস্ময়াবলির অন্যতম। পদ্মা, মেঘনা ও ব্রহ্মপুত্র নদীত্রয়ের অববাহিকার বদ্বীপ এলাকায় অবস্থিত এই অপরূপ বনভূমি বাংলাদেশের খুলনা, সাতক্ষীরা, বাগেরহাট ও বরগুনা জেলার কিছু অংশ এবং ভারতের পশ্চিমবঙ্গ রাজ্যের দুই জেলা উত্তর চব্বিশ পরগনা ও দক্ষিণ চব্বিশ পরগনা জুড়ে বিস্তৃত। সমুদ্র উপকূলবর্তী নোনা পরিবেশের সবচেয়ে বড় ম্যানগ্রোভ বন হিসেবে সুন্দরবন বিশ্বের সর্ববৃহৎ অখণ্ড বনভূমি। ১০,০০০ বর্গ কিলোমিটার জুড়ে গড়ে ওঠা সুন্দরবনের ৬,৫১৭ বর্গ কিলোমিটার (৬৬%) রয়েছে বাংলাদেশে এবং বাকি অংশ (৩৪%) রয়েছে ভারতের মধ্যে।
সুন্দরবন ৬ ডিসেম্বর ১৯৯৭ খ্রিস্টাব্দে ইউনেস্কো বিশ্ব ঐতিহ্যবাহী স্থান হিসেবে স্বীকৃতি লাভ করে। এর বাংলাদেশ ও ভারতীয় অংশ বস্তুত একই নিরবচ্ছিন্ন ভূমিখণ্ডের সন্নিহিত অংশ হলেও ইউনেস্কোর বিশ্ব ঐতিহ্যের তালিকায় ভিন্ন ভিন্ন নামে সূচিবদ্ধ হয়েছে; যথাক্রমে 'সুন্দরবন' ও 'সুন্দরবন জাতীয় উদ্যান' নামে। এই সুরক্ষা সত্ত্বেও, আইইউসিএন রেড লিস্ট অফ ইকোসিস্টেম ফ্রেমওয়ার্কের অধীনে ২০২০ সালের মূল্যায়নে ভারতীয় সুন্দরবনকে বিপন্ন বলে মনে করা হয়েছিল। সুন্দরবনকে জালের মত জড়িয়ে রয়েছে সামুদ্রিক স্রোতধারা, কাদা চর এবং ম্যানগ্রোভ বনভূমির লবণাক্ততাসহ ক্ষুদ্রায়তন দ্বীপমালা। মোট বনভূমির ৩১.১ শতাংশ, অর্থাৎ ১,৮৭৪ বর্গকিলোমিটার জুড়ে রয়েছে নদীনালা, খাঁড়ি, বিল মিলিয়ে জলাকীর্ণ অঞ্চল। বনভূমিটি, স্বনামে বিখ্যাত রয়েল বেঙ্গল টাইগার ছাড়াও নানান ধরনের পাখি, চিত্রা হরিণ, কুমির ও সাপসহ অসংখ্য প্রজাতির প্রাণীর আবাসস্থল হিসেবে পরিচিত। জরিপ মোতাবেক ১০৬ বাঘ ও ১০০০০০ থেকে ১৫০০০০ চিত্রা হরিণ রয়েছে এখন সুন্দরবন এলাকায়। ১৯৯২ সালের ২১ মে সুন্দরবন রামসার স্থান হিসেবে স্বীকৃতি লাভ করে। সুন্দরবনে প্রতি বছর হাজার হাজার পর্যটক ঘুরতে আসে। প্রতি বছর দেশ-বিদেশের অসংখ্য পর্যটক সুন্দরবনের অপরূপ সৌন্দর্যে মুগ্ধ হয়ে সুন্দরবন ভ্রমণ করার মাধ্যমে প্রকৃতি থেকে বিভিন্ন জ্ঞান অর্জন করে।
সর্বাধিক প্রচুর গাছের প্রজাতি হল সুন্দরী (Heritiera fomes) এবং গেওয়া (Excoecaria agallocha)। বনে ২৯০ টি পাখি, ১২০ টি মাছ, ৪২ টি স্তন্যপায়ী, ৩৫ টি সরীসৃপ এবং আটটি উভচর প্রজাতি সহ ৪৫৩ টি প্রাণী বন্যপ্রাণীর বাসস্থান সরবরাহ করে।
মাছ এবং কিছু অমেরুদণ্ডী প্রাণী ছাড়া অন্য বন্যপ্রাণী হত্যা বা দখলের উপর সম্পূর্ণ নিষেধাজ্ঞা থাকা সত্ত্বেও, মনে হচ্ছে বিংশ শতাব্দীতে হ্রাসপ্রাপ্ত জীববৈচিত্র্য বা প্রজাতির ক্ষতির একটি সামঞ্জস্যপূর্ণ প্যাটার্ন রয়েছে, এবং বনের পরিবেশগত গুণমান হ্রাস পাচ্ছে। পশ্চিমবঙ্গের সুন্দরবন জাতীয় উদ্যানের প্রশাসন ও ব্যবস্থাপনার দায়িত্ব বন অধিদপ্তর। বাংলাদেশে ১৯৯৩ সালে বন সংরক্ষণের জন্য একটি বন চক্র তৈরি করা হয় এবং এরপর থেকে প্রধান বন সংরক্ষক দের নিযুক্ত করা হয়েছে। উভয় সরকারের কাছ থেকে সংরক্ষণের প্রতিশ্রুতি সত্ত্বেও, সুন্দরবন প্রাকৃতিক এবং মানবসৃষ্ট উভয় কারণে হুমকির মুখে রয়েছে। ২০০৭ সালে ঘূর্ণিঝড় সিডরের ভূমিধ্বসের কারণে প্রায় ৪০% সুন্দরবন ক্ষতিগ্রস্ত হয়। সমুদ্রের জলস্তর বৃদ্ধি এবং স্বাদুপানির সরবরাহ হ্রাসের কারণে বনটি বর্ধিত সালিনিটিতেও ভুগছে। আবার ২০০৯ সালের মে মাসে ঘূর্ণিঝড় আইলা ব্যাপক হতাহতের সাথে সুন্দরবনকে বিধ্বস্ত করে। এই ঘূর্ণিঝড়ে কমপক্ষে ১,০০,০০০ মানুষ ক্ষতিগ্রস্ত হয়েছে। প্রস্তাবিত কয়লা চালিত রামপাল বিদ্যুৎ কেন্দ্র টি বাংলাদেশের খুলনার বাঘেরহাট জেলার রামপাল উপজেলায় সুন্দরবন থেকে ১৪ কিলোমিটার (৮.৭ মাইল) উত্তরে অবস্থিত, ইউনেস্কোর ২০১৬ সালের একটি প্রতিবেদন অনুসারে এই অনন্য ম্যানগ্রোভ অরণ্যের আরও ক্ষতি করবে বলে ধারণা করা হচ্ছে।
নামকরণ
বাংলায় সুন্দরবন-এর আক্ষরিক অর্থ সুন্দর জঙ্গল বা সুন্দর বনভূমি। সুন্দরী গাছ থেকে সুন্দরবনের নামকরণ হয়ে থাকতে পারে, যা সেখানে প্রচুর জন্মায়। অন্যান্য সম্ভাব্য ব্যাখ্যা এরকম হতে পারে যে, এর নামকরণ হয়তো হয়েছে "সমুদ্র বন" বা "চন্দ্র-বান্ধে (বাঁধে)" (প্রাচীন আদিবাসী) থেকে। তবে সাধারণভাবে ধরে নেয়া হয় যে সুন্দরী গাছ থেকেই সুন্দরবনের নামকরণ হয়েছে।
ইতিহাস
thumb|সুন্দরবনে শিকারের খোঁজে ক্ষুধার্ত রয়্যাল বেঙ্গল টাইগার মুঘল আমলে (১২০৩-১৫৩৮) স্থানীয় এক রাজা পুরো সুন্দরবনের ইজারা নেন। ঐতিহাসিক আইনি পরিবর্তনগুলোয় কাঙ্ক্ষিত যেসব মৌলিক পরিবর্তন হয়েছে তার মধ্যে রয়েছে বিশ্বের প্রথম ম্যানগ্রোভ বন হিসেবে স্বীকৃতি পেয়ে বিজ্ঞানভিত্তিক তত্ত্বাবধানের অধীনে আসা। ১৭৫৭ সালে ইস্ট ইন্ডিয়া কোম্পানি কর্তৃক মুঘল সম্রাট দ্বিতীয় আলমগীর এর কাছ থেকে স্বত্বাধিকার পাওয়ার পরপরই সুন্দরবন এলাকার মানচিত্র তৈরি করা হয়। বনাঞ্চলটি সাংগঠনিক ব্যবস্থাপনার আওতায় আসে ১৮৬০ খ্রিষ্টাব্দের দিকে ভারতের তৎকালীন বাংলা প্রদেশে বন বিভাগ স্থাপনের পর থেকে।
অষ্টাদশ শতাব্দীর শুরুতে সুন্দরবনের আয়তন বর্তমানের প্রায় দ্বিগুণ ছিল। বনের উপর মানুষের অধিক চাপ ক্রমান্বয়ে এর আয়তন সংকুচিত করেছে। ১৮২৮ সালে ব্রিটিশ সরকার সুন্দরবনের স্বত্ত্বাধীকার অর্জন করে। এল. টি হজেয ১৮২৯ সালে সুন্দরবনের প্রথম জরীপ কার্য পরিচালনা করেন। ১৮৭৮ সালে সমগ্র সুন্দরবন এলাকাকে সংরক্ষিত বন হিসাবে ঘোষণা দেয়া হয়। ১৯৪৭ সালে ভারত ভাগের সময় সুন্দরবনের ৬,৫১৭ বর্গ কিলোমিটার বাংলাদেশ অংশে পড়ে। যা বাংলাদেশের আয়তনের প্রায় ৪.৩% এবং সমগ্র বনভূমির প্রায় ৬৬%।
সুন্দরবনের উপর প্রথম বন ব্যবস্থাপনা বিভাগের আইনগত অধিকার প্রতিষ্ঠিত হয় ১৮৬৯ সালে। ১৯৬৫ সালের বন আইন (ধারা ৮) মোতাবেক, সুন্দরবনের একটি বড় অংশকে সংরক্ষিত বনভূমি হিসেবে ঘোষণা দেয়া হয় ১৮৭৫-৭৬ সালে। পরবর্তী বছরের মধ্যেই বাকি অংশও সংরক্ষিত বনভূমির স্বীকৃতি পায়। এর ফলে দূরবর্তী বেসামরিক জেলা প্রশাসনের কর্তৃত্ব থেকে তা চলে যায় বন বিভাগের নিয়ন্ত্রণে। পরবর্তীকালে ১৮৭৯ সালে বন ব্যবস্থাপনার জন্য প্রশাসনিক একক হিসেবে বন বিভাগ প্রতিষ্ঠিত হয়, যার সদর দপ্তর ছিল খুলনায়। সুন্দরবনের জন্য ১৮৯৩-৯৮ সময়কালে প্রথম বন ব্যবস্থাপনা পরিকল্পনা প্রণিত হয়।
১৯১১ সালে সুন্দরবনকে ট্র্যাক্ট আফ ওয়াস্ট ল্যান্ড হিসেবে আখ্যা দেয়া হয়, যা না তো কখনো জরিপ করা হয়েছে আর না তো কোনদিন শুমারীর অধীনে এসেছে। তখন হুগলী নদীর মোহনা থেকে মেঘনা নদীর মোহনা পর্যন্ত প্রায় ১৬৫ মাইল (২৬৬ কি.মি.) এলাকা জুড়ে এর সীমানা নির্ধারিত হয়।
ভৌগোলিক গঠন
500px|lang=bn|thumbnail|left|সুন্দরবনের মানচিত্র thumb|right| 300px| উপগ্রহ থেকে তোলা ছবিতে বনের সংরক্ষিত এলাকা দেখা যাচ্ছে। গাড় সবুজ রঙে সুন্দরবন দেখা যাচ্ছে যার উত্তর দিকে ঘিরে আছে হালকা সবুজ রঙের কৃষি জমি, তামাটে রঙে দেখা যাচ্ছে শহর এবং নদীগুলো নীল রঙের। পুরো পৃথিবীর মধ্যে সর্ববৃহৎ তিনটি ম্যানগ্রোভ বনাঞ্চলের একটি হিসেবে গঙ্গা অববাহিকায় অবস্থিত সুন্দরবনের বাস্তুসংস্থান যথেষ্ট জটিল। দুই প্রতিবেশী দেশ বাংলাদেশ এবং ভারত জুড়ে বিস্তৃত সুন্দরবনের বৃহত্তর অংশটি (৬৬%) বাংলাদেশের দক্ষিণ-পশ্চিম দিকে অবস্থিত। দক্ষিণে বঙ্গোপসাগর; পূর্বে বলেশ্বর নদী আর উত্তরে বেশি চাষ ঘনত্বের জমি বরাবর সীমানা। উঁচু এলাকায় নদীর প্রধান শাখাগুলো ছাড়া অন্যান্য জলধারাগুলো সর্বত্রই বেড়িবাঁধ ও নিচু জমি দ্বারা বহুলাংশে বাঁধাপ্রাপ্ত। প্রকৃতপক্ষে সুন্দরবনের আয়তন হওয়ার কথা ছিল প্রায় ১৬,৭০০ বর্গ কি.মি. (২০০ বছর আগের হিসাবে)। কমতে কমতে এর বর্তমান আয়তন হয়েছে পূর্বের প্রায় এক-তৃতীয়াংশের সমান। বর্তমানে মোট ভূমির আয়তন ৪,১৪৩ বর্গ কি.মি. (বালুতট ৪২ বর্গ কি.মি.-এর আয়তনসহ) এবং নদী, খাঁড়ি ও খালসহ বাকি জলধারার আয়তন ১,৮৭৪ বর্গ কি.মি.। সুন্দরবনের নদীগুলো নোনা পানি ও মিঠা পানি মিলন স্থান। সুতরাং গঙ্গা থেকে আসা নদীর মিঠা পানির, বঙ্গোপসাগরের নোনা পানি হয়ে ওঠার মধ্যবর্তী স্থান হলো এ এলাকাটি। এটি বাংলাদেশে সাতক্ষীরা, খুলনা, বাগেরহাট, পটুয়াখালী ও পশ্চিমবঙ্গে উত্তর ও দক্ষিণ ২৪ পরগণা জেলা জুড়ে রয়েছে। বাংলাদেশে দক্ষিণ পশ্চিমে ও ভারতে দক্ষিণ পূর্বে সুন্দরবন অবস্থিত।
হাজার বছর ধরে বঙ্গোপসাগর বরাবর আন্তঃস্রোতীয় প্রবাহের দরুন প্রাকৃতিকভাবে উপরিস্রোত থেকে পৃথক হওয়া পলি সঞ্চিত হয়ে গড়ে উঠেছে সুন্দরবন। এর ভৌগোলিক গঠন ব-দ্বীপীয়, যার উপরিতলে রয়েছে অসংখ্য জলধারা এবং জলতলে ছড়িয়ে আছে মাটির দেয়াল ও কাদা চর। এতে আরো রয়েছে সমুদ্র সমতলের গড় উচ্চতার চেয়ে উঁচুতে থাকা প্রান্তীয় তৃণভূমি, বালুতট এবং দ্বীপ, যেগুলো জুড়ে জালের মত জড়িয়ে আছে খাল, জলতলের মাটির দেয়াল, আদি ব-দ্বীপীয় কাদা ও সঞ্চিত পলি। সমুদ্রসমতল থেকে সুন্দরবনের উচ্চতা স্থানভেদে ০.৯ মিটার থেকে ২.১১ মিটার ।
জৈবিক উপাদানগুলো এখানে গুরুত্বপূর্ণ ভূমিকা রাখে সামুদ্রিক বিষয়ের গঠন প্রক্রিয়া ও প্রাণী বৈচিত্র্যের ক্ষেত্রে। সৈকত, মোহনা, স্থায়ী ও ক্ষণস্থায়ী জলাভূমি, কাদা চর, খাঁড়ি, বালিয়াড়ি, মাটির স্তূপের মত বৈচিত্র্যময় অংশ গঠিত হয়েছে।
জলবায়ু পরিবর্তনের প্রভাব
thumb|220px|সুন্দরবনের দীর্ঘ কাদা চর উপকূল বরাবর সুন্দরবনের গঠন প্রকৃতি বহুমাত্রিক উপাদানসমূহ দ্বারা প্রভাবিত, যাদের মধ্যে রয়েছে স্রোতের গতি, ব্যষ্টিক ও সমষ্টিক স্রোত চক্র এবং সমুদ্র উপকূলবর্তী দীর্ঘ সমুদ্রতটের স্রোত। বিভিন্ন মৌসুমে সমুদ্রতটের স্রোত যথেষ্ট পরিবর্তনশীল। এরা অনেক সময় ঘূর্ণীঝড়ের কারণেও পরিবর্তিত হয়।
এসবের মধ্য দিয়ে যে ক্ষয় ও সঞ্চয় হয়, যদিও এখনো সঠিকভাবে পরিমাপ করা সম্ভব হয়নি, তা ভূ-প্রকৃতির পরিবর্তনে মাত্রাগত পার্থক্য তৈরি করে। অবশ্য ম্যানগ্রোভ বনটি নিজেই এর পুরো ব্যবস্থার স্থিতিশীলতার ক্ষেত্রে যথেষ্ট ভূমিকা রাখে। প্রত্যেক মৌসুমী বৃষ্টিপাতের ঋতুতে বঙ্গীয় ব-দ্বীপের পুরোটিই পানিতে ডুবে যায়, যার অধিকাংশই ডুবে থাকে বছরের প্রায় অর্ধেক সময় জুড়ে। অববাহিকার নিম্নানঞ্চলের পলি প্রাথমিকভাবে আসে মৌসুমী বৃষ্টিপাতকালীন সময় সমুদ্রের চরিত্র এবং ঘূর্ণিঝড়ের মত ঘটনাগুলোর ফলে। অনাগত বছরগুলোতে গঙ্গা অববাহিকায় বসবাসকারীদের সবচেয়ে বড় যে সমস্যার মুখোমুখি হতে হবে তা হলো সমুদ্রের উচ্চতা বৃদ্ধি।
উঁচু অঞ্চলে স্বাদুপানির গতিপথ পরিবর্তনের কারণে ভারতীয় ম্যানগ্রোভ আর্দ্রভূমিগুলোর অনেকগুলোতে স্বাদু পানির প্রবাহ ১৯ শতকের শেষের দিক থেকে উল্লেখযোগ্যভাবে কমে গিয়েছে। একই সাথে নিও-টেকটনিক গতির কারণে বেঙ্গল বেসিনও পূর্বের দিকে সামান্য ঢালু হয়ে গিয়েছে, যার ফলে স্বাদু পানির বৃহত্তর অংশ চলে আসছে বাংলাদেশ অংশের সুন্দরবনে। ফলশ্রতিতে বাংলাদেশ অংশের সুন্দরবনে লবণাক্ততার পরিমাণ ভারতীয় অংশের তুলনায় অনেক কম। ১৯৯০ সালের এক গবেষণাপত্রে বলা হয়েছে, “হিমালয়ের প্রাকৃতিক পরিবেশের অবনতি বা “গ্রিন হাউস” এর কারণে সমুদ্রের উচ্চতা বৃদ্ধি পেয়ে বাংলাদেশের বন্যা পরিস্থিতিকে আশঙ্কাজনক করে তুলেছে এমন কোনো প্রমাণ পাওয়া যায়নি। যদিও, ২০০৭ খ্রিষ্টাব্দে -“জলবায়ুর পরিবর্তন ও বিশ্ব ঐতিহ্যের পাঠ” শীর্ষক ইউনেস্কোর রিপোর্টে বলা হয়েছে যে মনুষ্যসৃষ্ট অন্যান্য কারণে সমুদ্রপৃষ্ঠের যে ৪৫ সে.মি. উচ্চতা বৃদ্ধি হয়েছে, তা সহ মনুষ্যসৃষ্ট আরও নানাবিধ কারণে সুন্দরবনের ৭৫ শতাংশ ধ্বংস হয়ে যেতে পারে (জলবায়ু পরিবর্তনের উপর আলোচনায় প্রাকাশিত আন্তঃসরকার পরিষদের মত অনুযায়ী ২১ শতকের মধ্যেই)।
সামুদ্রিক ঝড়ঝঞ্ঝার বিরুদ্ধে ম্যানগ্রোভের যে-অরণ্য সুন্দরবন-সহ দক্ষিণবঙ্গের প্রাকৃতিক প্রাচীর হয়ে দাঁড়িয়ে আছে, তাকে বাঁচানোর যথেষ্ট উদ্যোগ না-থাকায় জাতীয় পরিবেশ আদালতও উদ্বিগ্ন।
স্বাদুজলের জলাভূমির বনাঞ্চল
সুন্দরবনের স্বাদুজল জলাভূমির বনাঞ্চল বাংলাদেশের ক্রান্তীয় আর্দ্র-সপুষ্পক বনের অন্তর্গত। এধরনের বন নোনাজলযুক্ত জলাভূমির উদাহরণ। স্বাদুজলের জীবমন্ডলের জল সামান্য নোনা এবং বর্ষাকালে এই লবণাক্ততা কিছুটা হ্রাস পায়, বিশেষ করে যখন গঙ্গা ও ব্রহ্মপুত্র নদের জলের কারণে নোনাজল দূর হয় এবং পলিমাটির পুরু আস্তরণ জমা হয়।
উদ্ভিদবৈচিত্র্য
200px|thumb|সুন্দরী গাছ সুন্দরবনের প্রধান বনজ বৈচিত্রের মধ্যে রয়েছে প্রচুর পরিমাণে সুন্দরী,গেওয়া, ঝামটি গরান এবং কেওড়া। ১৯০৩ সালে প্রকাশিত প্রেইন এর হিসেব মতে সর্বমোট ২৪৫টি শ্রেণী এবং ৩৩৪টি প্রজাতির উদ্ভিদ রয়েছে।
ব-দ্বীপিয় নয় এমন অন্যান্য উপকূলীয় ম্যানগ্রোভ বনভূমি এবং উচ্চভূমির বনাঞ্চলের তুলনায় বাংলাদেশের ম্যানগ্রোভ বনভূমিতে উদ্ভিদ জীবনপ্রবাহের ব্যাপক পার্থক্য রয়েছে। পূর্ববর্তীটিরউদ্ভিদ জীবনচক্রের ভিন্নতা ব্যাখ্যা করা হয়েছে উত্তর-পূর্বে বিশুদ্ধ পানি ও নিম্ন লবণাক্ততার প্রভাব এবং পানি নিষ্কাশন ও পলি সঞ্চয়ের ভিত্তিতে।
সুন্দরবনকে শ্রেণীবদ্ধ করা হয়েছে একটি আর্দ্র গ্রীষ্মমন্ডলীয় বনভূমি হিসেবে যা গড়ে উঠেছে সুগঠিত সৈকতে কেওড়া (Sonneratia apetala) ও অন্যান্য সামুদ্র উপকূলবর্তী বৃক্ষ প্রধান বনাঞ্চলে। ঐতিহাসিকভাবে সুন্দরবনে প্রধান তিন প্রকারের উদ্ভিদ রয়েছে যাদের চিহ্ণিত করা হয়েছে পানিতে লবণাক্ততার মাত্রা, স্বাদু পানি প্রবাহের মাত্রা ও ভূপ্রকৃতির মাত্রার সাথে সম্পর্কের গভীরতার উপর ভিত্তি করে।
thumb|সুন্দরবনের বিখ্যাত গোলপাতা গাছ।
thumb|বেত গাছ
অঞ্চল জুড়ে সুন্দরী ও গেওয়া এর প্রাধাণ্যের পাশাপাশি বিক্ষিপ্তভাবে রয়েছে ধুন্দল এবং কেওড়া। ঘাস ও গুল্মের মধ্যে শন, নল খাগড়া, গোলপাতা রয়েছে সুবিন্যস্তভাবে। কেওড়া নতুন তৈরি হওয়া পলিভূমিকে নির্দেশ করে এবং এই প্রজাতিটি বন্যপ্রাণীর জন্য জরুরি, বিশেষ করে চিত্রা হরিণের জন্য ।
প্রাণীবৈচিত্র্য
সুন্দরবনের বাস্তুসংস্থান মৌলিক প্রকৃতির এবং যা বন্য প্রাণীর বিশাল আবসস্থল। বন্য প্রাণীর সংখ্যা এবং এর লালনক্ষেত্রের উপর মানুষের সম্পদ সংগ্রহ ও বন ব্যবস্থাপনার প্রভাব অনেক। কচ্ছপ (কেটো কচ্ছপ – Betagur baska, সুন্দি কাছিম – Lissemys punctata এবং ধুম তরুণাস্থি কাছিম – Trionyx hurum), গিরগিটি (Yellow monitor – Varanus flavescens ও গুই সাপ – Varanus salvator), অজগর (Python molurus) এবং রয়েল বেঙ্গল টাইগার (Panthera tigris tigris) সুন্দরবনের স্থানীয় প্রজাতিগুলোর মধ্যে অন্যতম। thumb|right| 220px| সুন্দরবনের একটি কুমির।
thumb|সুন্দরবনের কুমির খামারে চাষকৃত কুমির ছানা এদের মধ্যে কিছু প্রজাতি সংরক্ষিত, বিশেষ করে বাংলাদেশ বন্যপ্রাণী (সংরক্ষণ) (সংশোধিত) আইন, ১৯৭৪ (P.O. 23 of 1973) দ্বারা। বিভিন্ন প্রজাতির হরিণ (Chital deer- Axis axis, Hog deer – Axis procinus ও Swamp deer – Cervus duvauceli), মহিষ (Bubalis bubalis), জাভাদেশীয় গণ্ডার – Rhiniceros sondaicus ও ভারতীয় গণ্ডার – Rhinoceros unicornis) এবং স্বাদুপানির কুমিরের (Crocodylus palustris) মত কিছু কিছু প্রজাতি সুন্দরবনে বিলুপ্ত হয়ে গিয়েছে বিংশ শতাব্দীর মাঝামাঝির দিক থেকে। thumb|left| সুন্দরবনের গাছে মৌচাক। সাম্প্রতিক গবেষণায় দেখা গিয়েছে যে বিচিত্র জীববৈচিত্র্যের আধার বাংলাদেশের সুন্দরবন বাণিজ্যিক দিক থেকে গুরুত্বপূর্ণ ১২০ প্রজাতির মাছ, ২৭০ প্রাজাতির পাখি, ৪২ প্রজাতির স্তন্যপায়ী, ৩৫ সরীসৃপ এবং ৮ টি উভচর প্রাজাতির আবাসস্থল। এ থেকে বোঝা যায় যে বাংলাদেশের সুন্দরবনে বিভিন্ন প্রজাতির একটি বড় অংশ বিদ্যমান (যেমনঃ ৩০ শতাংশ সরীসৃপ, ৩৭ শতাংশ পাখি ও ৩৭ শতাংশ স্তন্যপায়ী) এবং এদের একটি বড় অংশ দেশের অন্যান্য অংশে বিরল। সরকারের মতে এই প্রানীবৈচিত্র্যের মধ্যে ২ প্রজাতির উভচর, ১৪ প্রজাতির সরীসৃপ, ২৫ প্রজাতির পাখি এবং ৫ প্রজাতির স্তনপায়ী বর্তমানে হুমকির মুখে।
পাখি বিষয়ক পর্যবেক্ষণ, পাঠ ও গবেষণার ক্ষেত্রে পাখিবিজ্ঞানীদের জন্য সুন্দরবন এক স্বর্গ। ইতোমধ্যে বহুপ্রাণী বিলুপ্ত হয়েছে যার মধ্যে আছে বুনো মহিষ, পারা হরিণ, বুনো ষাঁড়, ছোট ও বড় এক শৃঙ্গি গণ্ডার, বার শিংগা, চিতা বাঘ। আরো লুপ্ত হয়েছে সাদা মানিক জোড়া কান ঠুনি, বোঁচা হাঁস, গগন বেড়, জলার তিতিরসহ বিভিন্ন পাখি।
সুন্দরবনের বাঘ
২০০৪ সালের হিসেব মতে, সুন্দরবন প্রায় ৫০০ রয়েল বেঙ্গল টাইগার বাঘের আবাসস্থল যা বাঘের একক বৃহত্তম অংশ । এসব বাঘ উল্ল্যেখযোগ্য সংখ্যক মানুষ, গড়ে প্রতি বছরে প্রায় ১০০ থেকে ২৫০ জন, মেরে ফেলার কারণে ব্যপকভাবে পরিচিত। মানুষের বাসস্থানের সীমানার কাছাকাছি থাকা একমাত্র বাঘ নয় এরা। বাঘের অভায়ারণ্যে চারপাশ ঘেরা বান্ধবগড়ে, মানুষের উপর এমন আক্রমণ বিরল। নিরাপত্তার জন্য বিভিন্ন ব্যবস্থা নেয়ায় ভারতীয় অংশের সুন্দরবনে বাঘের আক্রমণে একটিও মৃত্যুর খবর পাওয়া যায়নি। অন্যদিকে বাংলাদেশের সুন্দরবনে ১৯৮১ খ্রিষ্টাব্দ থেকে ২০০৪ পর্যন্ত কালপরিধিতে অর্ধাশতাধিকের বেশি বাঘ মানুষের হাতে মারা গেছে।
স্থানীয় লোকজন ও সরকারীভাবে দায়িত্বপ্রাপ্তরা বাঘের আক্রমণ ঠেকানোর জন্য বিভিন্ন নিরাপত্তামূলক ব্যবস্থা নিয়ে থাকেন। স্থানীয় জেলেরা বনদেবী বনবিবির প্রার্থণা ও ধর্মীয় আচার-অনুষ্ঠান পালন করে যাত্রা শুরুর আগে। সুন্দরবনে নিরাপদ বিচরণের জন্য প্রার্থণা করাও স্থানীয় জনগোষ্ঠীর কাছে জরুরি। বাঘ যেহেতু সবসময় পেছন থেকে আক্রমণ করে সেহেতু জেলে এবং কাঠুরেরা মাথার পেছনে মুখোশ পরে। এ ব্যবস্থা স্বল্প সময়ের জন্য কাজ করলেও পরে বাঘ এ কৌশল বুঝে ফেলে এবং আবারও আক্রমণ হতে থাকে। সরকারি কর্মকর্তারা আমেরিকান ফুটবল খেলোয়াড়দের প্যাডের মত শক্ত প্যাড পরেন যা গলার পেছনের অংশ ঢেকে রাখে। এ ব্যবস্থা করা হয় শিরদাঁড়ায় বাঘের কামড় প্রতিরোধ করার জন্য যা তাদের পছন্দের আক্রমণ কৌশল।